Na temelju članka 10. stavka 3. Zakona o trgovini ("Narodne novine" broj 87/08, 96/08, 116/08, 76/09, 114/11, 68/13, 30/14, 32/19, 98/19 i 32/20), članka 14. stavka 1. Zakona o ugostiteljskoj djelatnosti ("Narodne novine" broj 85/15, 121/16, 99/18, 25/19, 98/19, 32/20, 42/20 i 126/21) i članka 46. Statuta Grada Rijeke ("Službene novine Primorsko-goranske županije" broj 24/09, 11/10 i 5/13 i "Službene novine Grada Rijeke" broj 7/14, 12/17, 9/18, 11/18 – pročišćeni tekst, 2/20, 3/21 i 4/25), Gradsko vijeće Grada Rijeke, na sjednici ____________. godine, donijelo je
ODLUKU
o izmjeni i dopunama Odluke o lokacijama kioska i pokretnih naprava putem kojih se obavlja trgovina na malo izvan prodavaonica i tržnica i ugostiteljska djelatnost na površini javne namjene na području grada Rijeke
Članak 1.
	U Odluci o lokacijama kioska i pokretnih naprava putem kojih se obavlja trgovina na malo izvan prodavaonica i tržnica i ugostiteljska djelatnost na površini javne namjene na području grada Rijeke ("Službene novine Grada Rijeke" broj 14/23) članak 4. mijenja se i glasi:
„Prigodna prodaja obavlja se u sklopu javnih manifestacija na lokacijama koje su određene Prilogom 3. – Karta 3. koja se nalazi u privitku ove odluke i čini njezin sastavni dio.
Prigodna prodaja obavlja se u sklopu javnih manifestacija u organizaciji mjesnih odbora na lokacijama koje su određene Prilogom 3. - Karta 3.1. i Prilogom 3. – Karta 3.2. koje se nalaze u privitku ove odluke i čine njezin sastavni dio.
Za vrijeme održavanja javnih manifestacija iz stavaka 1. i 2. ovoga članka može se obavljati prodaja prehrambenih proizvoda, napitaka i neprehrambenih proizvoda.“

Članak 2.
Ova Odluka stupa na snagu osmoga dana od dana objave u "Službenim novinama Grada Rijeke".

